Er snøresykling trygt?
Snøresykling er en morsom og adrenalinfylt sport som er trygg så lenge fu følger noen sikkerhetstiltak. I tillegg til hjelm, hansker og briller, bør du utstyre terrengsykkelen din med en sykkelantenne så den er egnet til å sykle med hund.  Sykkelantennen hindrer linen til hunden fra å surre seg fast i hjulet. Hunden festes til sykkelen med en kjørestrikk som demper rykk og napp. For å motvirke skader bør hunden også ha en trekksele som er utformet spesielt for snøresykling som sikrer frie luftveier og god bevegelsesfrihet.
Sørg for at hunden er frisk før du prøver å snøresykle for første gang. Du må også ta hensyn til hundens alder – valper og unge hunder burde ikke brukes til snøresykling før kroppen deres er ferdig utviklet.
Vær oppmerksom på temperaturen når du sykler med hund. Hunder kan lett overopphetes i varme temperaturer, det vil si 15°C og varmere.
Det anbefales å velge ruter som er lite trafikkerte når du sykler med hund, samt å sakke ned tempoet når dere passerer andre. Turruten bør ideelt sett ha en myk overflate. Snøresykling på asfalt er ikke anbefalt.